CELEX: 62012CN0123
Language: mt
Date: 2012-03-06 00:00:00
Title: Kawża C-123/12: Talba għal deċiżjoni preliminari mressqa mit-Tribunal Giurgiu (ir-Rumanija) fis- 6 ta’ Marzu 2012 — SC Volksbank România SA vs Comisariat Județean pentru Protecția Consumatorilor Giurgiu

26.5.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 151/19
            
         Talba għal deċiżjoni preliminari mressqa mit-Tribunal Giurgiu (ir-Rumanija) fis-6 ta’ Marzu 2012 — SC Volksbank România SA vs Comisariat Județean pentru Protecția Consumatorilor Giurgiu
   (Kawża C-123/12)
   2012/C 151/33
   Lingwa tal-kawża: ir-Rumen
   
      Qorti tar-rinviju
   
   Tribunal Giurgiu
   
      Partijiet fil-kawża prinċipali
   
   
      Rikorrenti: SC Volksbank România SA
   
      Konvenut: Comisariatul Județean pentru Protecția Consumatorilor Giurgiu
   
      Domandi preliminari
   
   
               (1)
            
            
               L-Artikolu 4(2) tad-Direttiva tal-Kunsill 93/13/KEE, tal-5 ta’ April 1993, dwar klawżoli inġusti f’kuntratti mal-konsumatur (1) jista’ jiġi interpretat fis-sens li l-kunċetti ta’ “kwistjoni prinċipali tas-suġġett tal-kuntratt” u ta’ “prezz” li tagħmel riferiment għalihom din id-dispożizzjoni jinkludu l-elementi li jikkostitwixxu l-korrispettiv li huwa intitolat għalih stabbiliment ta’ kreditu abbażi ta’ kuntratt ta’ kreditu, jiġifieri r-rata annwali effettiva globali ta’ tali kuntratt, komposta, b’mod partikolari, minn rata fissa jew varjabbli, kummissjonijiet bankarji, u spejjeż oħra inklużi u ddefiniti fil-kuntratt?
            
         
               (2)
            
            
               L-Artikolu 4(2) tad-Direttiva tal-Kunsill 93/13/KEE għandu jiġi interpretat fis-sens li jippermetti lil Stat Membru li ttraspona din id-dispożizzjoni fid-dritt nazzjonali jipproċedi, fl-eżerċizzju tal-poter ġudizzjarju, bl-istħarriġ tan-natura abbużiva ta’ klawżoli kuntrattwali dwar il-kwistjoni prinċipali tas-suġġett tal-kuntratt u s-suffiċjenza tal-prezz?
            
         
      (1)  ĠU Edizzjoni Speċjali bil-Malti, Kapitolu 15, Vol. 2, p. 288